L 132/12
HU
Az Európai Unió Hivatalos Lapja
2022.5.6.
(21)
Az Egyesült Államok ezenkívül a magas patogenitású madárinfluenza baromfifélék körében való kitörésének egy további esetéről is értesítette a Bizottságot.
A betegség az Egyesült Államok Minnesota államában tört ki, és megjelenését 2022.
április 23-án laboratóriumi vizsgálattal (RT-PCR) megerősítették.
(22)
Ezenkívül az Egyesült Államok a magas patogenitású madárinfluenza baromfifélék körében való kitörésének egy másik esetéről is értesítette a Bizottságot.
A betegség az Egyesült Államok Utah államában tört ki, és megjelenését 2022.
április 25-én laboratóriumi vizsgálattal (RT-PCR) megerősítették.
(23)
Ezenkívül az Egyesült Államok a magas patogenitású madárinfluenza baromfifélék körében való kitörésének két másik esetéről is értesítette a Bizottságot: a betegség az Egyesült Államok Észak-Dakota és Pennsylvania államában tört ki.
2022. április 26-án laboratóriumi elemzéssel (RT-PCR) megerősítették mindkét esetet.
(24)
Kanada, az Egyesült Királyság és az Egyesült Államok állategészségügyi hatóságai 10 km-es ellenőrzési övezeteket hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(25)
Kanada, az Egyesült Királyság és az Egyesült Államok információkat nyújtott be a Bizottságnak a területükön tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedéseikről.
A Bizottság megvizsgálta ezeket az információkat.
E vizsgálat alapján és az Unió állategészségügyi helyzetének védelme érdekében a továbbiakban nem engedélyezhető az azokról a területekről származó baromfit, baromfi-szaporítóanyagokat, valamint baromfi és szárnyas vadak friss húsát tartalmazó szállítmányok Unióba történő beléptetése, amely területeken Kanada, az Egyesült Királyság és az Egyesült Államok állategészségügyi hatóságai a közelmúltban kitört magas patogenitású madárinfluenza miatt korlátozásokat vezettek be.
(26)
Az Egyesült Királyság ezenkívül a magas patogenitású madárinfluenzának tizenöt, baromfitartó létesítményekben megerősített kitörésével kapcsolatban aktualizált információkat nyújtott be a területén tapasztalható járványügyi helyzetről.
Az Egyesült Királyság azokat az intézkedéseket is benyújtotta, amelyeket a betegség továbbterjedésének megakadályozása érdekében hozott.
A magas patogenitású madárinfluenza e kitörését követően az Egyesült Királyság a betegség megfékezése és terjedésének korlátozása érdekében az érintett állományok felszámolására irányuló intézkedéseket hajtott végre.
Az Egyesült Királyság ezen túlmenően az érintett állományok felszámolására irányuló intézkedések végrehajtását követően elvégezte a szükséges tisztítási és fertőtlenítési intézkedéseket a területén található fertőzött baromfitartó létesítményekben.
(27)
A Bizottság értékelte az Egyesült Királyság által benyújtott információkat, és arra a következtetésre jutott, hogy felszámolták a magas patogenitású madárinfluenzának azt a tizenöt, baromfitartó létesítményekben megerősített kitörését, amelyekkel kapcsolatban az Egyesült Királyság aktualizált információkat nyújtott be, és már nem áll fenn a baromfiáruknak az Egyesült Királyság azon területeiről az Unióba történő beléptetésével kapcsolatos kockázat, ahonnan azok Unióba történő beléptetését a szóban forgó kitörések miatt felfüggesztették.
(28)
Az (EU) 2022/649 bizottsági végrehajtási rendelet (4) módosította az (EU) 2021/404 végrehajtási rendelet V. és XV. mellékletében az Egyesült Királyságra vonatkozó bejegyzésben a GB-2.44 körzetre vonatkozó sorokat.
Mivel hibát észleltek, a GB-2.44 körzetre vonatkozó sorokat helyesbíteni kell.
Ezt a helyesbítést az (EU) 2022/649 végrehajtási rendelet alkalmazásának kezdőnapjától kell alkalmazni.
(29)
Az (EU) 2021/404 végrehajtási rendelet V. és XIV. mellékletét ezért ennek megfelelően módosítani kell.
(30)
A Kanadában, az Egyesült Királyságban és az Egyesült Államokban jelenleg uralkodó, a magas patogenitású madárinfluenzával kapcsolatos járványügyi helyzetre és a betegségnek az Unióba történő behozatalával kapcsolatos komoly kockázatra figyelemmel az (EU) 2021/404 végrehajtási rendeletben e rendelet útján végrehajtott módosításoknak sürgősen hatályba kell lépniük.
(31)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
(4) A Bizottság (EU) 2022/649 végrehajtási rendelete (2022. április 20.) az (EU) 2021/404 végrehajtási rendelet V. és XIV. mellékletének a baromfit, baromfi-szaporítóanyagokat, valamint baromfi és szárnyas vadak friss húsát tartalmazó szállítmányok Unióba történő beléptetésére engedéllyel rendelkező harmadik országok jegyzékében a Kanadára, az Egyesült Királyságra és az Egyesült Államokra vonatkozóan szereplő bejegyzések tekintetében történő módosításáról (HL L 119., 2022.4.21., 5. o.).